**ОРАЛ ГУМАНИТАРЛЫҚ КОЛЛЕДЖІ**

**Бекітемін**

**Колледж директоры**

**\_\_\_\_\_\_ Е.Туленов**

**« » \_\_\_\_\_\_\_ 2017 ж**

**Орал гуманитарлық колледжінің**

**жұмыс берушілер кеңесі туралы ережесі**

**Орал, 2017 жыл**

**1. Жалпы ережелер**

1.1 Жұмыс берушілер кеңесі колледжге студенттерді оқыту мен жұмысқа орналастыру, білім сапасын жетілдіру, колледждің мамандарды даярлаудағы қызметі бойынша ұйымдар және мекемелермен тығыз қарым-қатынас орнату үшін құрылады.

1.2 Жұмыс берушілер кеңесі колледж директоры бекіткен ережелер негізінде жұмыс жасайды.

**2. Жұмыс берушілер кеңесінің мақсаты мен міндеттері**

2.1 Жұмыс берушілер кеңесінің мақсаты – оқу орнының және нарықтың қазіргі заман талабына сай мәселелерін шешуге қабілетті білікті мамандарды дайындау орталығы ретінде қалыптастыру және колледждің көкейкесті мәселелерін шешуге ықпалын тигізу болып табылады.

2.2 Жұмыс берушілер кеңесі (әрі қарай – Кеңес):

2.2.1 жұмыс берушілердің талаптарын ескере отырып, колледж түлектерінің кәсіби біліктіліктерін қалыптастыруға, кәсіби білім жүйесін дамытуға ықпал етеді;

2.2.2 жұмыс берушілерді білім беру бағдарламаларын, оқу жоспарларын және бағдарламаларын, элективті (таңдау) пәндерді ұсыну, оқу-жұмыс жоспарларын, оқу үрдісінің кестесін әзірлеуге тарту;

2.2.3 инновациялық қызметтің дамуын қолдау нәтижелерін қызмет көрсету саласы мен өндірісте енгізу;

2.2.4 кәсіпорындар мен ұйымдардың технологиялық базаларын пайдалана отырып, барлық сараман түрлерін өту үшін орындар дайындауға атсалысу;

2.2.5 мамандарды дайындау сапасын арттыруға ықпал ететін жобалар мен даму бағдарламаларын жүзеге асыруға көмектесу;

2.2.6 кәсіби білім беру сапасын бақылауға және түлектердің кәсіби дайындықтарын тексеруге қатысады;

2.2.7 колледж түлектерін жұмыспен қамтуға жәрдемдесу;

2.2.8. сараптама-кеңестік қызметтердің, ұйымдар мен мекемелердің инновациялық дамуы бойынша зерттеу-жобалау жұмыстарына қатысу мен мамандардың біліктілігін арттыру мәселелерін шешуге жәрдемдесу;

2.2.9 талантты студенттерге, оқытушыларға қолдау көрсетеді және олардың кәсіби дайындығына ықпал етеді;

2.2.10 ақпараттық, қоғамдық және көрмелік қызметтерді жүзеге асыруға ықпал етеді;

2.2.11 білім алушылар үшін оқу-әдістемелік материалдар дайындауға қатысады;

2.2.12 колледждің басқа да даму мәселелерін қарастырады.

**3. Кеңесті басқару, кеңестің жұмысын ұйымдастыру және құрамы**

3.1 Кеңес колледж директорының бұйрығымен құрылады.  
Кеңес отырысы қажет болған жағдайда, бірақ жылына бір реттен кем емес шақырылады.

3.2. Кеңес құрамына білім беру, қызмет көрсету салаларының, ғылыми ұйымдардың, қоғамдық және кәсіби бірлестіктердің (қауымдастық), колледждің кәсіби қызметінің бейіні бойынша бұқаралық ақпарат құралдарының, мемлекеттік қызмет органдарының өкілдері, сондай-ақ колледж өкілдері кіреді.

3.3 Кеңес мүшелерінің саны шектеусіз.

3.4 Кеңес мүшелері Кеңестегі өз қызметтерін қоғамдық бастамалар негізінде жүзеге асырады.

3.5 Кеңес колледждің әдістемелік кабинетімен және әкімшілікпен тығыз қарым-қатынаста, мүшелерінің теңдігі, бірлігі негізінде қызмет етеді.

3.6 Кеңес шешімі ұсыныс және кеңес беру түрінде болады.

3.7 Кеңес төрағасы жалпы дауыс беру арқылы тағайындалады.

3.8 Кеңестің жауапты хатшысы колледж қызметкерлерінің ішінен директордың келісімімен сайланады.

**4. Қорытынды ережелер**

4.1. Кеңесті қайта ұйымдастыру мен тарату кеңес шешімімен және колледж директорының бұйрығымен жүзеге асырылады.

4.2. Осы Ереже, сондай-ақ оған енгізілетін толықтырулар мен өзгерістер колледж директорымен бекітіледі.